stanford-oval/wikipedia huggingface dataset:
Buraidah

| Buraida (بريدة, Burayda) |
| --- | --- |
 Buraida
 Koordinaatit: 26.351°N, 43.956°E 
Valtio:  Saudi-Arabia
Provinssi:  al-Qasim
Väkiluku (2010)  ():  467 410
Aikavyöhyke:  UTC+3
Infobox OKVirheellinen NIMI-arvo: 
Buraidá, Buraidah tai Buraydah (arab. بريدة‎,  Burayda) on kaupunki ja keidas, nykyisin al-Qasimin provinssin pääkaupunki Saudi-Arabian keskiosien sisämaassa, linnuntietä noin 340 kilometriä pääkaupunki Riadista luoteeseen.
Buraidan väkiluku on kehittynyt Saudi-Arabian väestönlaskentojen mukaan seuraavasti: 248 636 (1992), 378 422 (2004) ja 467 410 (2010).
Kaupunki kontrolloi aikoinaan arabianhevosten vientiä ja pyrki monopoliasemaan kamelikaravaanien kauppareitillä Arabian niemimaalla. Nyttemmin keidas on maataloustuotantoaluetta, jossa on laajat taateli-, sitruuna-, ja appelsiiniviljelmät. Myös muita hedelmiä, samoin nautoja ja lampaita kasvatetaan suurilla koetiloilla.
Kaupungissa vallitsee aavikkoilmasto. Vuoden mittaan vuorokauden ylin lämpötila vaihtelee 19–43 °C:n välillä ja alin lämpötila 6–26 °C:n välillä. Viilein kuukausi on tammikuu ja lämpimin elokuu. Vuosittainen sadanta on noin 150 millimetriä. Sateisimmat kuukaudet ovat maaliskuu ja huhtikuu, joiden aikana sataa noin 50 millimetriä. Kesäkuun ja syyskuun välisenä aikana ei sada juuri lainkaan.
Taatelikauppiaita Buraidan torilla.
Kuningas Abdullahin urheilustadion.
Tohtori Sulaiman Al-Habinin sairaala.
Prinssi Naif Bin Abdulazizin lentoasema.
Aiheesta muualla

Kuvia tai muita tiedostoja aiheesta Buraidah Wikimedia Commonsissa
Chris Pang

| Chris Pang> Henkilötiedot |
| --- | --- |
Syntynyt: 29. joulukuuta 1984 (ikä 39) Melbourne, Victoria, Australia
Ammatti:  näyttelijä, tuottaja
Näyttelijä
Aktiivisena:  2008–
Aiheesta muualla
IMDb
Elonet
Christopher Pang (s. 29. joulukuuta 1984 Melbourne, Victoria) on australialainen näyttelijä ja tuottaja. Hän on näytellyt muun muassa elokuvissa Huomenna taistelun alettua (2010) ja Crazy Rich Asians (2018).
Ura

Pangin ensimmäinen merkittävä rooli oli Lee Takkam australialaisessa seikkailuelokuvassa Huomenna taistelun alettua vuonna 2010. Hän laajensi uranäkymiään muuttamalla Hollywoodiin 2013. Hän sai roolin muun muassa kungfu-elokuvassa Hiipivä tiikeri, piilotettu lohikäärme: Kohtalon miekka (2016). Roolihahmon nimi on Flying Blade, ja sen puitteissa Pang sai hyödyntää kungfu-taitojaan. Pangin ura on jatkunut muun muassa sivuosilla komedioissa Palm Springs (2020) ja The Portable Door (2023).
Pang on näytellyt myös televisiosarjoissa, kuten Marco Polo (2016) ja As We See It (2022).
Aiheesta muualla

Stage13 : Chris Pang
Charles Jarrott

Charles Jarrott (16. kesäkuuta 1927 – 4. maaliskuuta 2011) oli brittiläinen elokuvaohjaaja. Hänet palkittiin vuonna 1970 Golden Globella työstä elokuvassa Tuhannen päivän kuningatar (1969).
Lontoossa syntyneen Jarrottin muihin elokuviin kuuluvat Maria, skottien kuningatar (1971), Shangri-La (1973), Sydänyön tulla puolen (1977), Condorman (1981), Voiton maku (1986) ja Vihollinen vierelläsi (2001). Hän teki myös televisiotyötä ja voitti vuonna 1995 Emmyn.
Jarrottilla oli elämänsä aikana kolme avioliittoa. Ensimmäisestä puolisostaan Rosemary Palinista hän erosi melko tarkalleen kahdeksan avioliittovuoden päätteeksi 1957; toinen avioliitto Katharine Blaken kanssa alkoi vuonna 1959, mutta päättyi sekin eroon vuonna 1982. Hän solmi 13. syyskuuta 1992 kolmannen avioliittonsa Suzanne Bledsoen kanssa, mutta jäi leskeksi 26. syyskuuta 2003.
Eetu Mäkiniemi

| Eetu Mäkiniemi> Henkilötiedot |
| --- | --- |
Syntynyt: 19. huhtikuuta 1999 (ikä 25) Vantaa, Suomi
Kansalaisuus:   Suomi
Jääkiekkoilija
Pelipaikka:  maalivahti
Hanska:  vasen
Pituus:  188 cm
Paino:  83 kg
Seura
Seura:  Philadelphia Flyers
Sarja:  NHL
Pelinumero:  32
Pelaajaura
Pääsarjaura:  2019–
Aik. seurat:  Kiekko-Vantaa (Mestis) KOOVEE (Mestis)   Ilves (SML) Chicago Wolves (AHL) San Jose Sharks (NHL) San Jose Barracuda (AHL) Wichita Thunder (ECHL)
NHL-varaus:  104. varaus, 2017 Carolina Hurricanes
Eetu Aarne Oskari Mäkiniemi (s. 19. huhtikuuta 1999 Vantaa) on suomalainen jääkiekkomaalivahti, joka pelaa NHL-seura Philadelphia Flyersissa.
Ura > Maajoukkueura

Mäkiniemi on pelannut yhden poikien maaottelun. Hän on myös pukenut yhteen alle 20-vuotiaiden maaotteluun, mutta Mäkiniemi jäi siinä kuitenkin ilman peliaikaa.
Mäkiniemi valittiin Pohjola-leirin parhaaksi maalivahdiksi ja tähdistökentälliseen vuonna 2014.
Muuta

Mäkiniemi valmistui ylioppilaaksi Sotungin lukiosta keväällä 2018.
Buraimi

| Buraimi (البريمي, al-Buraymī) |
| --- | --- |
 Yhdistyneiden arabiemiirikuntien ja Omanin välinen raja Buraimissa.
 Buraimi
 Koordinaatit: 24.245°N, 55.773°E 
Valtio:  Oman
Kuvernoraatti:  Buraimi
Wilaya:  Buraimi
Pinta-ala  ():  
 – Kokonaispinta-ala:  37,17 km²
Väkiluku (2010)  ():  60 174
Infobox OKVirheellinen NIMI-arvo: 
Buraimi (arab. البريمي‎, al-Buraymī) on Omanin pohjoisosan Hajarvuoriston länsipuolella, Yhdistyneiden arabiemiirikuntien rajalla sijaitseva keidaskaupunki. Se on vuonna 2006 perustetun Buraimin kuvernoraatin hallinnollinen keskus. Buraimi muodostaa myös yhden Omanin aluehallinnon 2. tason 61:stä piirikunnasta (wilaya). Buraimi sijaitsee linnuntietä noin 295 kilometriä pääkaupunki Masqatista länteen ja 120 kilometriä Dubaista eteläkaakkoon.
Buraimissa toimii yksityinen Buraimin yliopisto. Se vastaanotti ensimmäiset opiskelijansa lukuvuonna 2003-2004 ja siirtyi uudelle kampusalueelle lukuvuonna 2011-2012.
Länteen pääkaupunki Masqatista johtava valtatie R7 päättyy Buraimissa Omanin sulttaanikunnan rajalle. Rajan länsipuolella naapurina on Arabiemiraattien rajakaupunki al-Ain, johon Buraimin kaupunkirakenne on kasvanut kiinni.
Buraimin kaupungin väkiluku on kehittynyt seuraavasti: 62 332 (VL 2003), 60 174 (VL 2010) ja 86 000 (ennuste 7/2013). Koko Buraimin 1 223 neliökilometrin laajuisen piirikunnan väkiluku oli 63 159 as. (2010) ja 89 848 (2013), joista omanilaisten osuus oli 46,9 prosenttia.
Aiheesta muualla

Buraimi (Arkistoitu – Internet Archive) (englanniksi) (roughguides.com)
Didymelaceae

| Didymelaceae |
| --- | --- |
 Didymeles sp.:  ae = emikukka, f = hedelmä, k = siemen, ad = hedekukka, D = hetiö.
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Streptophyta
Kaari::  Versokasvit Embryophyta
Alakaari::  Putkilokasvit Tracheophyta
Luokka::  Siemenkasvit Spermatophyta
Alaluokka::  Koppisiemeniset Angiospermae
Lahko::  Buxales
Heimo::  Didymelaceae  Leandri
Suvut
 Didymeles Thouars 
Infobox OKNimi-testi OK: 
Didymelaceae on yksisukuinen ja kolmelajinen kasviheimo, joka kuuluu koppisiemenisten Buxales-lahkoon. Lahkon toinen heimo on puksipuukasvit (Buxaceae), johon Didymelaceae toisinaan myös yhdistetään.
Tuntomerkit

Heimon kasvit ovat ainavihantia puita, joilla on pienten kilpimäisten karvojen muodostama peite. Lehtiasento on kierteinen ja lehdet ovat ehyitä. Kasvit ovat kaksikotisia, yksineuvoiset ja pienet kukat sijaitsevat eri kasveissa. Hedekukat ovat kehättömiä ja niissä on kaksi hedettä, jotka ovat kasvaneet tyveltään yhteen. Emikukissa on suomumainen, mahdollisesti kehälehdeksi määriteltävä lehti ja yksi emilehti, jossa on tavallisesti yksi, harvoin kaksi siemenaihetta. Luotti on pitkä ja vino. Hedelmä on pieni luumarja, jonka sivulla on uurre. Siemenessä on vaippa eli arillus; endospermi puuttuu, alkio on kookas.
Kukat voivat sijaita parittain, jolloin niiden välissä on pieni kyhmy. Se saattaa olla muuntuneen ja surkastuneen viuhkon kärkikukan surkastuma.
Levinneisyys

Heimo kasvaa Madagaskarin itäosassa. Fossiileja on löydetty Uudesta-Seelannista.
Luokittelu

Heimossa on vain yksi suku (Didymeles), jossa on kaksi tai kolme lajia: D. integrifolia, D. madagascariensis ja D. perrieri.
Diário do Alentejo

Diário do Alentejo on Portugalissa julkaistava sanomalehti. Lehteä painetaan Bejassa.
Aiheesta muualla

Lehden kotisivut (Arkistoitu – Internet Archive) (portugaliksi)
Chris Owens

| Chris Owens |
| --- | --- |
 Owens vuonna 2011.
Henkilötiedot
Koko nimi:  Haywood Christopher Owens
Syntynyt: 1. maaliskuuta 1979 (ikä 45) Akron, Ohio, Yhdysvallat
Kansalaisuus:   Yhdysvallat
Koripalloilija
Pelipaikka:  Iso laitahyökkääjä
Pituus:  204 cm
Paino:  113 kg
NBA-varaus:  48. varaus 2002 (Milwaukee Bucks)
Pelaajaura
Yliopistojoukkueet
1997–1998 1999–2002:  Tulanen yliopisto Texasin yliopisto
Seurajoukkueet
2002–2003 2004 2004–2005 2005–2006 2006 2006 2006–2007 2007–2008 2008–2010 2010 2010 2010–2011 2011–2012 2013–:   Memphis Grizzlies  Cedar Rapids River Raiders  Pallacanestro Trapani  CB Granada  Sioux Falls Skyforce  Panionios BC  ALBA Berlin  Galatasaray  BK Donetsk  Panellinios BC  BCM Gravelines  Azovmaš Mariupol  KK Cedevita  KTP-Basket
Haywood Christopher ”Chris” Owens (s. 1. maaliskuuta 1979 Akron) on yhdysvaltalainen koripalloilija. Hän on yleisurheilija Jesse Owensin veljen pojanpoika.
Ura

Owens pelasi yliopistokoripalloa ensin Tulanen yliopistossa, mutta siirtyi vuosiksi 1999–2002 Texasin yliopistoon. Hän osallistui vuoden 2002 NBA:n varaustilaisuuteen, jossa Milwaukee Bucks varasi hänet tilaisuuden 48. pelaajana. Seura kauppasi hänet edelleen Memphis Grizzliesille, jossa hän pelasi yhden NBA-ottelun kaudella 2002–2003.
Uransa Euroopassa Owens aloitti vuonna 2004 italialaisessa Pallacanestro Trapanissa, joka pelasi toisella sarjatasolla. Kaudeksi 2005–2006 hän siirtyi Espanjan pääsarjatasolla pelanneeseen CB Granadaan, josta hän siirtyi helmikuussa 2006 takaisin Yhdysvaltoihin, Sioux Falls Skyforceen. Huhtikuussa 2006 Owens siirtyi loppukaudeksi kreikkalaiseen Panionisiin.
Kaudet 2006–2008 Owens vietti Saksan sekä Turkin pääsarjoissa ALBA Berlinin sekä Galatasarayn joukkueissa. Kauden 2008–2009 alussa hän teki sopimuksen ukrainalaisen BK Donetskin kanssa ja pelasi seurassa tammikuuhun 2010 asti, jonka jälkeen hän siirtyi loppukaudeksi kreikkalaiseen Panelliniosiin. Kauden 2010–2011 Owensin oli tarkoitus pelata Gravelinesin joukkueessa, mutta sopimus purettiin jo lokakuussa 2010. Tämän myötä hän palasi Ukrainaan, jossa hän siirtyi pelaamaan Azovmaš Mariupoliin. Owens pelasi seurassa loppukauden ajan, jonka jälkeen hän teki kauden 2011–2012 kattavan sopimuksen KK Cedevitan kanssa. Hän ei pelannut kaudella 2012–2013 missään seurassa, mutta teki kesällä 2013 KTP-Basketin kanssa pelaajasopimuksen.
Aiheesta muualla

Basketball-Reference (englanniksi)
EA Vancouver

| EA Vancouver |
| --- | --- |

Perustettu:  1999
Tuotteet:   NHL -sarja (1991–)  FIFA -sarja (1993–)  SSX -sarja (2000–2012)  Need for Speed -sarja (1994–2000)  Skate -sarja (2007–2010) 
Henkilöstö:  1 300
Emoyhtiö:  Electronic Arts
Kotisivu:  www.ea.com/careers/careers-overview/vancouver
Infobox OKVirheellinen NIMI-arvo: 
EA Vancouver (tunnettu ennen nimellä EA Canada) on kanadalainen pelitalo, jonka toimisto sijaitsee Burnabyssä, Brittiläisessä Kolumbiassa. EA Canada työllistää yli tuhat ihmistä ja se on Electronic Artsin suurin toimipiste. Studion avasi Jean Chrétien tammikuussa 1999.
EA Vancouverin kehittämiä pelejä

EA Vancouver on kehittänyt pelejä, jotka tunnetaan EA Games, EA Sports ja EA Sports BIG -pelisarjoista.
EA Vancouverin kehittämiä pelejä > EA Games

Def Jam: Fight for NY
James Bond 007
Marvel Nemesis: Rise of the Imperfects
Need for Speed: Underground
Need for Speed: Underground 2
Need for Speed Underground Rivals
Need for Speed: Most Wanted
Need for Speed: Carbon*
Need for Speed: Carbon (PSP)*
Need for Speed: ProStreet
Skate
Skate 2
Skate it
EA Vancouverin kehittämiä pelejä > EA Sports

NHL -sarja (1991–)
FIFA -sarja (1993–)
2006 FIFA World Cup
FIFA 06: Road to FIFA World Cup
FIFA Manager 06
FIFA Soccer
Knockout Kings
MVP 06 NCAA Baseball
NASCAR Thunder
NBA Live 2003
NBA Live 2004
NBA Live 2005
NBA Live 06
NBA Live 07
NCAA March Madness
Total Club Manager 2005
UEFA Euro 2004
Madden NFL 11
EA Vancouverin kehittämiä pelejä > EA Sports BIG

Def Jam Vendetta
FIFA Street
FIFA Street 2
NBA Street
SSX
SSX Tricky
SSX 3
SSX On Tour
Aiheesta muualla

EA Vancouver
Carl Samuel von Nottbeck

Carl Samuel von Nottbeck
Carl Samuel von Nottbeck (19. maaliskuuta 1848 – 11. marraskuuta 1904 Pariisi) oli suomalainen insinööri, joka toteutti Suomen ensimmäisen sähkövalaistuksen Finlaysonin Tampereen puuvillatehtaalla vuonna 1882.
Carl von Nottbeckin vanhemmat olivat tehtailija Wilhelm von Nottbeck ja kreivitär Marie Elise Constance von Mengden. Hän pääsi ylioppilaaksi Tartossa ja valmistui koneinsinööriksi Zürichin teknillisestä korkeakoulusta. Von Nottbeck oli 1870-luvun lopulla työssä Yhdysvalloissa Thomas Edisonin tehtailla ja tutustui siellä hehkulamppujen käyttöön valaistuksessa. Suomeen palattuaan hän suunnitteli vuonna 1881 yhdessä Edison-yhtymän unkarilaisen insinöörin Istvan von Fodorin kanssa sähkövalaistuksen Finlaysonin Tampereen puuvillatehtaan Plevnan kutomosaliin. 150 hehkulampusta koostunut sähkövalaistus otettiin käyttöön 15. maaliskuuta 1882. Voimanlähteenä oli kaksi Edisonin Electric Light Companyn valmistamaa 110 voltin tasavirtadynamoa. Jo seuraavana vuonna koko tehtaalla käytettiin sähkövalaistusta. Tehtaalle perustettiin myös oma sähkökeskusasema.
Carl von Nottbeck suunnitteli myös Suomen ensimmäisen koskien sähköistämisohjelman. Hän toimi sittemmin Edisonin tehtaan edustajana Pietarissa ja siirtyi sieltä 1880-luvun lopulla Pariisiin, jossa hän myös kuoli.
Aiheesta muualla

Yrjö Raevuori : Euroopan ensimmäinen sähkövalo paloi Tampereella, Aamulehti, 06.03.1938, nro 63, s. 8, Kansalliskirjaston digitaaliset aineistot
EA Sports MMA

| EA Sports MMA |
| --- | --- |

Kehittäjä:  EA Tiburon
Julkaisija:  EA Sports
Jakelija:  App Store
Julkaistu:   19. lokakuuta 2010
Lajityyppi:  Urheilupeli
Pelimuoto:  yksinpeli, moninpeli
Ikäluokitus:  ESRB: Teini-ikäisille 
Alusta:  Xbox 360 PlayStation 3
Jakelumuoto:  Blu-ray-levy
Lisää peliartikkeleitaVideopelien teemasivulla
Infobox OK  : 
EA Sports MMA on vapaaottelu videopeli, jonka julkaisi EA Sports ja sen on kehittänyt EA Tiburon. Se ilmestyi 19. lokakuuta 2010 Xbox 360:lle ja PlayStation 3:lle.
Pelin tiedot

1. kesäkuuta 2009 Electronic Arts ilmoitti, että he ovat tekemässä aivan uutta tappelupeliä. EA Sportsin puheenjohtaja Peter Moore on sanonut, että fanit ovat pyytäneet EA:ta tekemään vapaaottelupelin jo kauan. 7. marraskuuta Strikeforce: Fedor vs. Rogers tapahtumassa näytettiin ensimmäinen traileri pelistä. Trailerissa Fedor ja Rogers vaihtelivat erilaisia iskuja ja torjuivat toistensa iskuja. Traileri päättyi siihen, kun molemmat miehet olivat lyömässä toisiaan kasvoihin. EA myös ilmoitti, että Strikeforce tulee olemaan pelin pääpromootio.
Artikkelissa, joka julkaistiin 15. joulukuuta 2009, mainittiin seuraavat asiat:
Sopimukset muiden vapaaottelupromootioiden kanssa.
Tapahtumat, joissa voi käyttää kehää tai häkkiä.
Pride FC -tyyliset säännöt, normaalien sääntöjen lisäksi.
Mahdollisuus otella oikea- tai vasenkätisenä, talloa jalkoja ja otella häkkiä vasten, paremman sidonnan ja vastaiskujen kanssa.
Oikealla analogisauvalla ohjataan iskuja ja vasen liipaisin muuttaa iskut potkuiksi.
Mauro Ranallo ja Frank Shamrock toimivat kommentaattoreina.
Ottelijat

| 0 | 1 | 2 | 3 | 4 |
| --- | --- | --- | --- | --- |
|  Raskassarja  Andrei Arlovski   Josh Barnett   Randy Couture   Fedor Emelianenko   Andreas Kraniotakes   Bobby Lashley   Muhammed Lawal   Jeff Monson   Alistair Overeem   Kevin Randleman   Brett Rogers   Bob Sapp   Ken Shamrock   Tim Sylvia   Fabricio Werdum   Hidehiko Yoshida  |  Alempi raskassarja  Randy Couture   Roger Gracie   Dan Henderson   Muhammed Lawal   Matt Lindland   Melvin Manhoef   Vladimir Matyushenko   Jason Miller   Jeff Monson   Gegard Mousasi   Alistair Overeem   Kevin Randleman   Murilo Rua   Bas Rutten   Frank Shamrock   Ken Shamrock   Scott Smith   Renato Sobral  |  Keskisarja  Nick Diaz   Lyman Good   Dan Henderson   Tim Kennedy   Robbie Lawler   Cung Le   Matt Lindland   Melvin Manhoef   Pat Miletich   Jason Miller   Kazuo Misaki   Gegard Mousasi   Benji Radach   Joe Riggs   Luke Rockhold   Murilo Rua   Frank Shamrock   Jake Shields   Scott Smith   Ronaldo Souza   Nick Thompson   Frank Trigg  |  Välisarja  Shinya Aoki   Nick Diaz   Lyman Good   Joachim Hansen   Jay Hieron   Tatsuya Kawajiri   Robbie Lawler   Pat Miletich   Kazuo Misaki   Joe Riggs   Hayato Sakurai   Jake Shields   Nick Thompson   Frank Trigg   Tyron Woodley   Marius Zaromskis  |  Kevytsarja  Eddie Alvarez   Shinya Aoki   Lyle Beerbohm   Gesias Calvancante   Billy Evangelista   Kron Gracie   Joachim Hansen   Mizuto Hirota   Tatsuya Kawajiri   Satoru Kitaoka   Gilbert Melendez   Vitor Ribeiro   Hayato Sakurai   Josh Thomson  |
Organisaatiot

Strikeforce
Mystic
Liga De Combate
United Fighters League
Renegade Fighting League
Weapons of Destruction
Riita UFC:n kanssa

UFC:n puheenjohtaja Dana White on julistanut itsensä "sotaan" EA:n kanssa pelin tekemisen takia ja uhannut, että jokainen ottelija, joka tekee suostuu osallistumaan peliin, ei voi tehdä sopimusta UFC:n kanssa, poikkeuksena on Randy Couture, koska hänellä ja UFC:lla oli jo sopimus. White syytti EA:ta huonosta käyttäytymisestä, koska se ei ollut suostunut tekemään UFC:n kanssa vapaaottelupeliä, he olivat sitä mieltä että vapaaottelu ei ole "oikeaa urheilua". White uskoo, että EA on motivoitunut tekemään MMA-pelin vain sen takia, että THQ:n ja UFC:n luoma UFC 2009 Undisputed menestyi hyvin. White on sanonut, että "EA ei välitä vapaaottelusta yhtään. He tekivät sen hyvin selväksi."
Aiheesta muualla

EA Sports MMA:n virallinen kotisivu (Arkistoitu – Internet Archive)
Demon Hunter

| Demon Hunter |
| --- | --- |

Tiedot
Toiminnassa:  2000–
Tyylilaji:  kristillinen metalli, groove metal, metalcore, rapcore, melodinen death metal
Kotipaikka:   Seattle, Washington, Yhdysvallat
Laulukieli:  englanti
Jäsenet:  Jon Dunn, basso   Patrick Judge, soolokitara   Ryan Clark, laulu   Timothy "Yogi" Watts, rummut   Jeremiah Scott, komppikitara  
Entiset jäsenet:  Jesse Sprinkle, rummut   Kris McCaddon, kitara   Don Clark, kitara   Ethan Luck, soolokitara   Ryan Helm, komppikitara  
Levy-yhtiö:  Solid State Records  
Aiheesta muualla
Kotisivut
Infobox OKNimi-testi OK: 
Demon Hunter on yhdysvaltalainen kristillistä metalcorea/alternative metallia soittava yhtye kotoisin Seattlesta, Washingtonista. Yhtyeen perustivat veljekset Don Clark ja Ryan Clark. Demon Hunter on suorapuheisen kristillinen yhtye ja sen jäsenet ilmaisevat uskonsa suurimmassa osassa lauluistaan. Yhtye esiintyi ensimmäistä kertaa Suomessa 30.4.2012 Vappugospel-tapahtumassa Kouvolassa.
Demon Hunteriin ovat vaikuttaneet monet erilaiset metalliryhmät, esimerkiksi Sepultura ja Machine Head. Nämä vaikutteet ovat nähtävillä aggressiivisessa, perinteisessä metallissa ja lauluosuuksissa.
Demon Hunter on AOL Music:n listalla yksi kymmenestä "artistista, joita täytyy seurata"[lähde? ], ja on noteerattu mm. metallimusiikkilehdissä Revolver, Outburn ja Decibel.
Yhdysvaltain armeija käytti yhtyeen musiikkia sotavankien kuulusteluissa. Yhtyeen mukaan heselvennä ovat amerikkalaisia sankareita ja ansaitsevat tukea. Yhtyeen tiedotteen mukaan he eivät vapaaehtoisesti ole halunneet musiikkiansa käytettävän Yhdysvaltain armeijan kuulusteluissa tai kidutustoimenpiteissä eikä heillä ole tarkempaa tietoa siitä miten heidän musiikkiaan on käytetty, eivätkä näin ollen halunneet ottaa enempää kantaa asiaan.  Ennen Demon Hunteria armeija käytti Metallican musiikkia
Jäsenet > Nykyiset

Ryan Clark - laulu (entinen kitaristi bändissä Focal Point,entinen laulaja bändissä Training For Utopia)
Jon Dunn - basso (A&R, lisenssi- ja kustannusmanageri Tooth and Neil Recordsissa)
Timothy "Yogi" Watts - rummut
Patrick Judge - soolokitara
Jeremiah Scott - komppikitara (myös bändissä The Showdown)
Jäsenet > Entiset

Don Clark - kitara (entinen kitaristi bändissä Training for Utopia)
Ethan Luck - soolokitara (entinen kitaristi The O.C. Supertonessa, entinen rumpali The Dingees:ssä, nykyinen laulaja/kitaristi bändissä My Red Hot Nightmare)
Jesse Sprinkle - rummut (entinen rumpali bändeissä Poor Old Lu ja Serene, nykyinen rumpali bändeissä Dead Poetic ja A Cold Vein)
Kris McCaddon - kitara (entinen laulaja bändissä Embodyment, kitaristi bändissä Society's Finest)
Ryan Helm - komppikitara (myös bändissä The Ascendicate)
Diskografia > Studioalbumit

Demon Hunter (2002,  Solid State Records)
Summer of Darkness (2004,  Solid State)
The Triptych (2005,  Solid State)
Storm The Gates of Hell (2007,  Solid State)
The World Is a Thorn (2010,  Solid State)
True Defiance (2012,  Solid State)
Extremist (2014,  Solid State)
Outlive (2017,  Solid State)
War (2019,  Solid State)
Peace (2019,  Solid State)
Exile (2022)
Diskografia > Singlet

Infected (2002)
Not Ready to Die (2004)
My Heartstrings Come Undone (2004)
Undying (2005)
One Thousand Apologies (2006)
Fading Away (2007)
Carry Me Down (2007)
Collapsing (2010)
Blood in the Tears (2010)
Driving Nails (2010)
My Destiny (2012)
Aiheesta muualla

Demon Hunter
Solid State Records
The Third War (Arkistoitu – Internet Archive) (Viralliset The Triptych -albumin kotisivut)
Asterik Studio (Suunnittelu- ja taidefirma, jonka aloittivat Ryan ja Don vuonna 2000)
Demon Hunter at Firestream.net (Arkistoitu – Internet Archive)
DanielsMusic.com Kuvia Los Angelesin keikasta (DVD kuvattiin tuolla keikalla "The Triptychin" Deluxe Editioniin)
Demon Hunter on Pure Volume[vanhentunut linkki]
Demon Hunter Myspacessa (englanniksi)
Busanan Ongbamrungphan

Ongbamrungphan vuonna 2013
Busanan Ongbamrungphan (thaiksi บุศนันท์ อึ๊งบำรุงพันธ์, s. 22. maaliskuuta 1996 Nonthaburi) on thaimaalainen sulkapalloilija.
Ongbamrungphan on kilpaillut vuodesta 2010 lähtien. Ensimmäisen ison turnausvoiton hän saavutti vuonna 2012, kun voitti Malesian avoimen turnauksen. Vuonna 2013 hän voitti Alankomaiden avoimen turnauksen, 2016 Indonesian masters-turnauksen ja 2017 Thaimaan masters-turnauksen. Vuonna 2021 Ongbamrungphan voitti Orleansin masters-turnauksen.
Huhtikuussa 2021 Ongbamrungphan oli BWF:n naisten kaksinpelirankingin 13., ja hänen paras rankingsijoitus on 11.
Dyšu tišinoi

| Dyšu tišinoi Nikolai Noskov |
| --- | --- | --- |

Studioalbumin tiedot
 Äänitetty : 2000
 Julkaistu: 2000
 Tyylilaji: progressiivinen rock, romans
 Levy-yhtiö: NOX Music
Nikolai Noskov muut julkaisut
| Paranoija 1999 | Dyšu tišinoi 2000 | Barhatnyje sezony v Sotši 2001 |
Dyšu tišinoi (Дышу тишиной, Hengitys hiljaisuus) on venäläisen rock-muusikko Nikolai Noskov’n kolmas studioalbumi. Se julkaistiin lokakuuta 2000.
Kappaleet

Дышу тишиной
Зимняя ночь
Романс
Это здорово
Исповедь
Снег
Доброй ночи
Дай мне шанс
Узнать тебя
Мой друг
В рай
Это здорово (video)
Arvostelut

InterMedia (ei luokiteltu)
Emil Nyeng

| Emil Nyeng> Henkilötiedot |
| --- | --- |
Syntynyt: 30. huhtikuuta 1991 (ikä 33)
Uran tiedot
Seura:  Ringebu-Fåvang SK
Laji:  maastohiihto ja ampumahiihto 
Maailmancup
Kaudet:  2011–
Voitot:  0
Palkintokorokkeella:  0
 Tietolaatikko päivitetty 1. joulukuuta 2014 
Emil Nyeng (s. 30. huhtikuuta 1991) on norjalainen maastohiihtäjä, joka edustaa Ringebu-Fåvang Skiklubbia.
Maastohiihdon maailmancupissa Nyeng kilpaili ensimmäisen kerran Drammenissa vapaan hiihtotavan sprintissä helmikuussa 2011. Ensimmäiset maailmancupin pisteensä Nyeng saavutti Drammenin perinteisen hiihtotavan sprintissä maaliskuussa 2014 oltuaan 21:s. Parhaimmillaan hän on sijoittunut 19:nneksi Kuusamon perinteisen sprintissä marraskuussa 2014 oltuaan 19:s.
Chilen ansioritarikunta

Ritarikunnan tunnuksia
Chilen ansioritarikunta (esp. Orden al Mérito) on chileläinen ritarikunta, joka on perustettu 4. syyskuuta 1906. Sitä myönnetään tunnustuksena ulkomaalaisten Chilen valtion hyväksi tehdyistä ansioista. Ritarikunnan suurmestarina toimii maan presidentti.
Aluksi kunnianosoitusta jaettiin kahdessa luokassa, mutta luokkien määrää on sittemmin kasvatettu pariinkin otteeseen. Vuodesta 1927 luokkia on ollut kuusi:
Ketju
Suurristi
Suurupseeri
Komentaja
Upseeri
Ritari